Neînțelegeri între oficialii israelieni. Yoav Gallant îi cere lui Netanyahu un plan post-război pentru Gaza. UE avertizează: deschideți punctul de trecere Rafah sau relația cu Uniunea se va înrăutăți
Oficialii israelieni arată semne de neînțelegere cu privire la un plan post-război pentru Fâșia Gaza. Ministrul israelian al apărării a cerut prim-ministrului Benjamin Netanyahu un plan pentru cum va arăta Gaza și cine o va conduce după război, asta după ce, zilele trecute, șeful armatei israeliene a numit operațiunea israeliană din Fâșie o „sarcină sisifică” fără un astfel de plan.